Sukobi na severu Kosova
U sukobima pripadnika KFOR-a i Srba u blizini administrativnog prelaza Jarinje povređeno je 11 osoba, a situacija je i dalje napeta
Nakon današnjih incidenata u blizini administartivnog prelaza Jarinje na severu Kosova, u kojima je povređeno sedmoro Srba i četiri pripadnika KFOR-a, predsednik Srbije Boris Tadić je oštro osudio upotrebu sile prema građanima na severu Kosova i apelovao na međunarodne snage da se ne sukobljavaju sa kosovskim Srbima. Uz ocenu da došlo do pogoršanja bezbednosne situacije, Tadić je pozvao Srbe na uzdržanost i mir, a snage KFOR-a po njegovim rečima moraju biti statusno neutralne i treba da brane goloruke građane umesto da se sukobljavaju sa njima. Večeras se oglasio se i Euleks snažnom osudom nasilja protiv međunarodne zajednice i pozivom svim stranama da pokažu uzdržanost i odgovornost. U saopštenju šefa evropske misije Gzvijera de Marnjak navodi se da nasilje nije način za rešenje problema, a kako je prenela italijanska agencija ANSA Marnjak je osudio napade Srba i dodao da pored mirnih postoje i druge metode da se sprovede zakon i uspostavi red. Na uzdržanost poziva i državni sekretar u srpskom ministarstvu za Kosovo i Metohiju Oliver Ivanović, koji izrazio nadu da će predsednici srpskih opština sa severa Kosova uspeti da uspostave direktnu komunikaciju sa KFOR-om i tako smire situaciju: Inače, najžešći sukobi izbili su danas oko 13 sati kada je KFOR bacio suzavac i ispalio gumene metke u pokušaju da rastera oko 1.500 srpskih demonstranata koji su protestovali zbog uklanjanja njihove barikade na alternativnom putu kod Jarinja. Prema tvrdnjama Kfora vojnici su pucali u samoodbrani, a direktor bolnice u Kosovskoj Mitrovici Milan Jakovljević je izjavio da povređeni imaju prostrelne rane, a ne povrede izazvane gumenim mecima: , naveo je Branko Ninić. A kako je ocenio srpski ministar policije Ivica Dačić današnji sukob Srba i KFOR-a kod Jarinja predstavlja veliku stramotu za međunarodnu zajednicu i po njegovim rečima Srbija će zatražiti hitno preciziranje pozicija međunarodnih misija na Kosovu. Incidente na severu Kosova danas su osudile gotovo sve političke stranke u Srbiji – DSS i SNS su kritikovali KFOR zbog ranjavanja Srba, radikali zahtevaju hitnu sednicu Vlade, dok LDP traži hitnu promenu državne politike i prestanak konfrontiranja sa KFOR-om i EULEX-om.